ብመንግስቲ መክሲኮ ዝዉነን ‘ፐመክስ' ዝተባህለ ኩባንያ እንታይ ይልእኽ?
*** ብመንግስቲ መክሲኮ ዝዉነን ‘ፐመክስ’ ዝተባህለ ኩባንያ ነዳዲ፡ ብሻምብቆታት ኣቢሉ ናብ ሓያለ ከባቢታት’ታ ሃገር ክልእኮ ዝጸንሐ ዝተጻረየ ነዳዲ ብሰንኪ ተደጋጋሚ ስርቂ ደው ከብሎ ከምዝወሰነ ኣፍሊጡ። ሰበ-ስልጣን ናይ’ቲ ኩባንያ ትማሊ ኣብ ዝሃብዎ ሓበሬታ፡ ኣብታ ሃገር ዝንቀሳቐሱ ናይ ገበን ጉጅለታት ኣብ ዝሓለፈ 2014 ጥራይ ነቲ ሻምብቆታት ብሕቡእ እናበስዑ ልዕሊ ሓደ ቢልዮን ዶላር ዝትመን ነዳዲ ከምዝዘመቱ ድሕሪ ምምልካት፡ ኩባንያኦም ብኸምኡ ክቕጽል ስለ ዘይክእል እቲ ጉዳይ ዘተኣማምን ፍታሕ ክሳብ ዘይተረኽበሉ ነቲ ሻምብቆ ዳግማይ ክኸፍትዎ ከምዘይኮኑ ኣጠንቂቖም። ብመሰረት ሓበሬታኦም፡ ኣብ ዝሓለፈ ዓመት ጥራይ ኣብቲ መስመራት ሻምብቆ ልዕሊ 2,600 ብሳዕ ተረኺቡ። በዚ ድማ እቲ ዓመታዊ 3.6 ሚልዮን በርሚል በጺሑ ዝነበረ ምህርቲ ነዳዲ’ታ ሃገር ካብቲ ዓመት’ዚ ጀሚሩ ናብ ትሕቲ 2.5 ሚልዮን በርሚል ኣንቆልቊሉ ኣሎ።
ዝተጻረየ ነዳዲ